sagorsarker/bangla-wikipedia huggingface dataset:
ওয়ালি হাসান টঙ্কি

মুফতি ওয়ালি হাসান টঙ্কি (১৯২৪ - ৩ ফেব্রুয়ারি ১৯৯৫) (উর্দু: ) একজন পাকিস্তানি মুফতি, ইসলামি পণ্ডিত, বিচারক ও লেখক ছিলেন।
ওয়ালি হাসান ১৯২৪ সালে টঙ্ক জেলার মুফতি আনোয়ারুল হাসান খানের ঘরে জন্মগ্রহণ করেন। তার পিতা ও পিতামহ মুফতি মুহাম্মদ হাসান খান টঙ্কের শরিয়া আদালতে মুফতি ছিলেন। তিনি তার বাবার কাছ থেকে ফার্সি এবং আরবির বিভিন্ন বই অধ্যয়ন করেন। তার বাবা তার ১১ বছর বয়সকালে মারা যান। ১৯৩৬ সালে তার পিতামহ মুফতি হায়দার হাসান খান তাকে দারুল উলুম নাদওয়াতুল উলামাতে ভর্তি করান এবং তিনি সেখানে চার বছর পড়াশোনা করেন। এবং তারপরে তিনি টঙ্কে তার কাকার কাছ থেকে বিভিন্ন বই অধ্যয়ন করেন। তার পিতামহের মৃত্যুর পর তিনি টঙ্কের শরিয়া আদালতে অনেক বছর কাজ করেছিলেন। এই সময়ের মধ্যে তিনি এলাহাবাদ বিশ্ববিদ্যালয় থেকে মৌলভী পরীক্ষায় এবং পাঞ্জাব বিশ্ববিদ্যালয় থেকে মৌলভী আলিম ও ফাজিল পরীক্ষায় উত্তীর্ণ হন। তারপর মাজাহির উলুমে ভর্তি হয়ে দারসে নিজামি সম্পূর্ণ করেন। এরপর তিনি হুসাইন আহমদ মাদানির অধীনে দারুল উলুম দেওবন্দে অধ্যয়ন করেন।
পড়াশোনা শেষে তিনি ভারত বিভাগ হওয়ার আগ পর্যন্ত ছফ্রা গুগোরের শরিয়া আদালতে মুফতি ও বিচারক ছিলেন। তিনি পাকিস্তানে পাড়ি জমান এবং করাচির মেট্রোপলিস উচ্চ বিদ্যালয়ে শিক্ষকতা করেন। পরে তিনি মাদ্রাসা ইমদাদুল উলুম এবং জামিয়া উলুম-উল-ইসলামিয়াতে শিক্ষকতা করেন।
তিনি ইকরা রওজাতুল আটফাল ট্রাস্ট প্রতিষ্ঠা করেছিলেন এবং এর প্রথম সভাপতি হিসাবেও দায়িত্ব পালন করেছিলেন।
টঙ্কি বহু বই লিখেছেন এবং তার নিবন্ধগুলি বিভিন্ন জার্নালে প্রকাশিত হয়েছিল। তার বইগুলির মধ্যে রয়েছে:
১৯৯৫ সালের ৩ ফেব্রুয়ারি শুক্রবার তিনি মারা যান। আবদুল রশীদ নোমানীর নেতৃত্বে তার জানাজার নামাজ পড়ে তার ইচ্ছানুসারে তাকে দারুল উলুম করাচি কবরস্থানে দাফন করা হয়।
ফিলিস্তিনি ফেদাইন

ফিলিস্তিনি ফেদাইন (আরবি "ফিদা'ই" থেকে, বহুবচন "ফিদাইয়ুন", فدائيون) হলো স্থানীয় ফিলিস্তিনিদের মধ্যে থেকে আগত জাতীয়তাবাদী সশস্ত্র গেরিলা যোদ্ধা। অধিকাংশ ফিলিস্তিনি ফেদাইনদেরকে মুক্তিযোদ্ধা" মনে করলেও অধিকাংশ ইসরায়েলি তাদের জঙ্গি বলে মনে করে।
ফরাসি গায়ানায় ইসলাম

ফরাসী গায়ানায় ইসলাম একটি সংখ্যালঘু ধর্ম। ইসলামি জনসংখ্যা মূলত লেবাননের আরব এবং আফগান মুসলমানদের নিয়ে গঠিত হয়েছে। এই অঞ্চলের রাজধানী কেয়েন এবং কৌরুতে একটি ইসলামিক কেন্দ্র এবং একটি মুসলিম বিদ্যালয় রয়েছে। মুসলমানদের বেশিরভাগই সুন্নি সম্প্রদায়ভুক্ত। সেখানে কয়েকজন আহমদিয়া মুসলমানও আছে যারা ২০০৭ সালে এই অঞ্চলে নিজেদের কে প্রতিষ্ঠিত করেছিলেন।
আত-তারগিব ওয়াত-তারহিব

আত-তাগিব ওয়াত-তারহিব () হল হাদিসের বই। এটি জাকি উদ্দিন আবদুল আজিম আল মুনজারি'র (মৃ.৬৫৬ হিঃ) রচিত ইসলামি ইতিহাসের সপ্তম শতাব্দীর সংকলিত হাদিস গ্রন্থগুলির মধ্যে একটি।
বইটিতে মাকতাবা শামিলা অনুসারে প্রায় এক হাজার হাদীস রয়েছে।
বেলারুশে ইসলাম

বেলারুশের ইসলামের দীর্ঘ ইতিহাস রয়েছে। এটি চতুর্দশ থেকে ষোড়শ শতাব্দীতে লিপকা তাতারদের মাধ্যমে বর্তমান বেলারুশকে গঠনকারী ভূখণ্ডগুলিতে প্রবর্তিত হয়। ২০০৭ সালের হিসাবে, বেলারুশে ৪৫,০০০ জন মুসলমান আছে, যারা মোট জনসংখ্যার ০.৫% কে প্রতিনিধিত্ব করে।
১৯৯৪ সালে, প্রথম অল-বেলারুশিয়ান কংগ্রেস অব মুসলিমস অনুষ্ঠিত হয়। ফলস্বরূপ, বেলারুশ প্রজাতন্ত্রের মুসলিম ধর্মীয় সম্প্রদায় প্রতিষ্ঠিত হয়।সেই থেকে ডঃ ইসমাইল আলেকসান্দ্রোভিচের এটির নেতৃত্বে আছেন।
১৯৯৭ সালে বেলারুশের পশ্চিমাঞ্চলের অঞ্চলগুলির ১৯ টি সহ ২৩ টি সম্প্রদায় ছিল।
২০০৭ সালে, আহমদিয়া মুসলমানদের বেলারুশ রাজ্যে প্রকাশ্যে তাদের বিশ্বাস অনুশীলন করতে নিষেধাজ্ঞা দেওয়া হয়েছিল এবং দেশের অন্যান্য নিষিদ্ধ ধর্মীয় গোষ্ঠীগুলিকে অনুরূপ অবস্থা অর্পিত করা হয়। রাষ্ট্রীয় নিবন্ধন পেতে অক্ষম হওয়ায়, দেশটিতে ১০ জন স্থানীয় বেলারুশিয়ান সহ প্রায় ৩০ জন আহমদীয়া মুসলমান, তাদের শিক্ষা আনয়ন বা বিতরণ, প্রার্থনা বা সভার জন্য সমষ্টিগতভাবে একত্রিত হওয়া এবং সরকারী কোন প্রতিনিধি থাকার মতো কার্যক্রম আনুষ্ঠানিকভাবে পরিচালনা করতে পারেন না।
বেলারুশ হ'ল ইউরোপের একমাত্র দেশ যা ইসলামের নবী মুহাম্মদের ডেনিশ কার্টুন প্রকাশের জন্য একটি সংবাদপত্রের সম্পাদককে জেলে বন্দি করে। ১৮ ই জানুয়ারী, ২০০৮ এ, আলেকজান্ডার এসডভিজকভকে 'ধর্মীয় বিদ্বেষের উস্কানি' দেওয়ার জন্য তিন বছরের কারাদণ্ড দেওয়া হয়েছিল।
বর্তমানে গ্রোডনো অঞ্চলের এসমিলোভচি আইভে, স্লোনিম এবং নভোগ্রুডক; মিনস্ক অঞ্চলের ক্লেটস্কে; এবং ভিটেমস্ক অঞ্চলের ভিডিজিতে মসজিদ রয়েছে। ১৯০০ থেকে ১৯০২ সাল পর্যন্ত মিনস্কে একটি মসজিদ নির্মিত হয়। ষাট বছর পরে এটি কমিউনিস্টরা ধ্বংস করে দেয়। ১১ নভেম্বর, ২০১৬-এ মিনস্কে মসজিদটির একটি অবিকল প্রতিরুপ খোলা হয়।
সেন্ট লুসিয়ায় ইসলাম

২০০৯ এর পিউ গবেষণা কেন্দ্রের রিপোর্ট অনুসারে, সেন্ট লুসিয়ায় মোট জনসংখ্যার প্রায় ০.১% মুসলমান রয়েছে।
টি.আই. আহ্‌মদীয়া মাধ্যমিক বিদ্যালয়, ফ্রিটাউন

টি.আই. আহ্‌মদীয়া মাধ্যমিক বিদ্যালয় সিয়েরা লিওনের ফ্রিটাউনে অবস্থিত একটি মাধ্যমিক বিদ্যালয়। সিয়েরা লিওনে বিদ্যালয়টি তার শিক্ষা বিষয়ক সাফল্য এবং ক্রীড়াবিদ তৈরির জন্য পরিচিত। এটি দেশের ৫৫ টি আহ্‌মদীয়া মাধ্যমিক বিদ্যালয়ের একটি।
টি.আই. আহ্‌মদীয়া গার্লস সিনিয়র হাই স্কুল, আসোকোর

টি.আই. আহ্‌মদীয়া গার্লস সিনিয়র হাই স্কুল, আসোকোর (আমাস গার্লস) ঘানার দক্ষিণের আশানটি অঞ্চলের সেকিয়েরে পূর্ব জেলায় অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি শুধু মেয়েদের শিক্ষা প্রদান করে।
১৯৬৮ সালে ঘানার আহ্‌মদীয়া মুসলিম মিশন দ্বারা স্কুলটি একটি মিডল স্কুল হিসাবে প্রতিষ্ঠিত হয়েছিল। পরের বছর বিদ্যালয়টি একটি মাধ্যমিক বিদ্যালয়ে রূপান্তরিত হয়।
১৯৭৩ সালে, স্কুল ঘানা শিক্ষা মন্ত্রালয় দ্বারা নিবন্ধিত হয়েছিল।
সালাহুদ্দিনের মাজার

সালাউদ্দিনের মাজার হলো মধ্যযুগীয় খ্যাতনামা মুসলিম সেনানায়ক আইয়ুব সুলতান সালাউদ্দিনের সমাধি এবং মাজার। এটি সিরিয়ার দামেস্কের উমাইয়া মসজিদ সংলগ্ন অবস্থিত। এটি সালাউদ্দিনের মৃত্যুর তিন বছর পরে, ১১৯৬ সালে নির্মিত হয়েছিল। মূলত সমাধি কমপ্লেক্সে সালাউদ্দিন এবং মাদ্রাসা আল-আজিজিয়াহের সমাধিস্থল অন্তর্ভুক্ত ছিল যার মধ্যে কয়েকটি কলাম এবং সালাউদ্দিনের সংস্কারকৃত সমাধির সংলগ্ন অভ্যন্তরীণ খিলান ছাড়া কিছুই অবশিষ্ট নেই।
সমাধিতে বর্তমানে দুটি ভাস্কর্যশোভিত পাথরের শবধার রয়েছে: একটি কাঠের তৈরি, বলা হয়েছিল সালাউদ্দিনের দেহাবশেষ রয়েছে এবং একটি মার্বেল দিয়ে তৈরি হয়েছিল, উনবিংশ শতাব্দীর শেষের দিকে উসমানীয় সুলতান দ্বিতীয় আব্দুল হামিদ সালাউদ্দিনের প্রতি শ্রদ্ধা জানিয়ে নির্মিত করেছিলেন এবং পরে জার্মান সম্রাট উইলহেলেম দ্বিতীয় পুনরুদ্ধার করেছিলেন। ভাস্কর্যশোভিত মার্বেল পাথরের শবধার সাথে দ্বিতীয় উইলহেম স্বর্ণমণ্ডিত সুসজ্জিত ব্রোঞ্জের পুষ্পস্তবক অর্পণ করেছিলেন, যেটি পরে প্রথম ফয়সাল বা আরবের লরেন্স দ্বারা সরানো হয়েছিল, পরে কেউ এটি ইম্পেরিয়াল ওয়ার যাদুঘরে জমা করেছিলেন।
ডেনিস জোসেফ

ডেনিস জোসেফ (২০ই অক্টোবর ১৯৫৭ - ১০ই মে ২০২১) তিনি ছিলেন একজন ভারতীয় চিত্রনাট্যকার এবং পরিচালক। তিনি তার মালায়ালাম ছবিতে কাজের জন্যও পরিচিত। তিনি ১৯৮০ এবং ১৯৯০ এর দশকের প্রথমদিকে সক্রিয় ছিলেন। তিনি প্রায়শই পরিচালক জোশী এবং থম্বি কাননথনামের সাথে সহযোগিতা করেছিলেন। তিনি "নীরক্কুট্টু" (১৯৮৫), "রাজাভিন্তে মাকান" (১৯৮৬), "শ্যামা" (১৯৮৬), "নয়াদিল্লি" (১৯৮৭), "নং-২০ মাদ্রাজ মেল" (১৯৯০), "কোট্টায়াম কুঞ্জাচান" (১৯৯০), "ইন্দ্রজালাম" (১৯৯০), "আকাশদূত" (১৯৯৩), "পলয়ম" (১৯৯৪), এবং "এফআইআর" (১৯৯৯)। তিনি ১৯৮৮ সালে সেরা শিশু চলচ্চিত্রের জাতীয় চলচ্চিত্র পুরস্কার পান এবং ১৯৮৯ সালে সেরা শিশুদের চলচ্চিত্রের জন্য কেরালার রাজ্য চলচ্চিত্র পুরস্কার "অর্জনকারী মনু আঙ্কেল" সহ পাঁচটি চলচ্চিত্র পরিচালনা করেছিলেন।
মোল্লা মুহাম্মদ মাহদি নারাকি

মোল্লা মুহাম্মদ মাহদি ইবনে আবি যর আল-নারাকি ( ) (১৭১৫-১৭৯৫) একজন মহান ইসলামি শিয়া পণ্ডিত, রহস্যবাদী, ধর্মতত্ত্ববিদ এবং নৈতিক দার্শনিক ছিলেন। আল-নারাকি দ্বাদশ/১৮ শতকের শেষের দিকে এবং ত্রয়োদশ/১৮ শতকের প্রথম দিকের সবচেয়ে শ্রেষ্ঠ চিন্তাবিদদের একজন ছিলেন। তার ছেলে মোল্লা আহমদ নারাকি তার বাবার মতো শিয়া পণ্ডিতদের মধ্যে একজন ছিলেন। তিনি কাজার রাজবংশে বিশিষ্ট দর্শন বিষয়ক পণ্ডিত ছিলেন এবং ইরানের কাশানে দার্শনিক কর্মে নিয়োজিত ছিলেন। 
মোল্লা মুহাম্মদ মাহদি নারাকি ১৭১৫ সালে ইরানের মার্কাজির ডেলিজানের কেন্দ্রীয় জেলার নারাকে জন্মগ্রহণ করেন। তিনি মানুষের মধ্যে মুহাকিকি নারাকি (নারাকিয়ান পণ্ডিত) এবং খাতাম আল-হুকামা (জ্ঞানীদের স্বাক্ষরকারী) নামে পরিচিত ছিলেন। 
প্রাথমিক শিক্ষালাভের পর তিনি ইরাকের নাজাফ বিশ্ববিদ্যালয়ে ভর্তি হন। বেশ কয়েক বছর পর তিনি ইরানে ফিরে আসেন এবং ইস্পাহানের বিশ্ববিদ্যালয়ে ভর্তি হন এবং ত্রিশ বছর ধরে সেই সেমিনারিতে শিক্ষালাভ করেন। তিনি আইনশাস্ত্র, ধর্মতত্ত্ব, দর্শন, জ্যোতির্বিজ্ঞান এবং গণিতের পণ্ডিত ছিলেন। এছাড়াও, তিনি ইহুদি এবং খ্রিস্টান পণ্ডিতদের সাথে যোগাযোগের জন্য হিব্রু এবং লাতিন ভাষায় সাবলীল ছিলেন। জামে আস-সা'দাত হলো নৈতিকতার ক্ষেত্রে তার সর্ববৃহৎ কাজ। তার অন্যতম শিক্ষক ছিলেন মোল্লা ইসমাইল ইবনে মুহাম্মদ হুসাইন খোয়াজুই। 
তিনি মারা যান ১৯৯৫ সালে (২৩ মহররম ১২০৯ হিজরী) এবং নাজাফের আলী ইবনে আবী তালিব মাজারের নিকটে তাকে দাফন করা হয়।
আব্দুল হামিদ আবু সুলায়মান

অধ্যাপক এমেরিটাস ডাটো ' ডাঃ আব্দুল হামিদ আহমদ আবু সুলায়মান (জন্ম: ১৯৩৬ মক্কা, সৌদি আরব) একজন আন্তর্জাতিক খ্যাতিসম্পন্ন ইসলামি পণ্ডিত, চিন্তাবিদ, শিক্ষাবিদ এবং ইসলাম এবং ইসলামী সংস্কার বিষয়ক বিভিন্ন বই ও নিবন্ধের লেখক। তিনি বর্তমানে আন্তর্জাতিক ইসলামী গবেষণা ইনস্টিটিউট (আইআইআইটি) এর চেয়ারম্যান এবং ১৯৮৯ থেকে ১৯৯৯ পর্যন্ত আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) প্রতিষ্ঠাতা সভাপতি ছিলেন।
আবু সুলায়মান যথাক্রমে ১৯৫৯ ও ১৯৬৩ সালে ব্যাচেলর অফ আর্টস ইন কমার্স এবং মাস্টার অফ আর্টস ইন পলিটিক্যাল সায়েন্স ডিগ্রি অর্জন করেন; দুটিই তিনি কায়রো বিশ্ববিদ্যালয়ে অর্জন করেন। দশ বছর পর তিনি পেনসিল্ভানিয়া বিশ্ববিদ্যালয় থেকে আন্তর্জাতিক সম্পর্ক বিষয়ে ডক্টর অফ ফিলোসফি ডিগ্রী লাভ করেন। "টোওয়ার্ডস এ ইসলামিক থিওরি অফ ইন্টারন্যাশনাল রিলেশনস: নিউ ডাইরেকশনস ফর ইসলামিক মেথডোলজি অ্যান্ড চিন্তাধারা" শিরোনামে তার ডক্টরাল থিসিস রয়েছে, যা আইআইআইটি-র একটি বই আকারে প্রকাশিত হয়েছিল।
তিনি তার কর্মজীবন শুরু করেছিলেন সৌদি আরবের রিয়াদের বাদশাহ সৌদ বিশ্ববিদ্যালয়ে প্রভাষক হিসেবে, যেখানে তিনি ১৯৮২ থেকে ১৯৮৪ পর্যন্ত রাষ্ট্রবিজ্ঞান বিভাগের সভাপতিত্ব করেছিলেন। এরপরে তিনি মালয়েশিয়ায় চলে যান, সেখানে তিনি প্রভাষক হিসাবে আইআইইউএম-এর দায়িত্বও পালন করেছিলেন। ১৯৮৯ সালে তিনি মিসরের তান শ্রী ডাঃ মুহাম্মদ আবদুল রউফের পরে আইআইইউমের দ্বিতীয় পরিচালক হিসাবে দায়িত্ব পালন করেন এবং ১৯৯৯ সাল পর্যন্ত দায়িত্ব পালন করেন। তার রেক্টারি চলাকালীন আইআইইউএম উচ্চ বিদ্যালয়ের মানসম্পন্ন মাদ্রাসা থেকে একটি বিশ্বমানের বিশ্ববিদ্যালয়ে উন্নীত হয়, যেখানে একটি নতুন ক্যাম্পাসে ১৫,০০০ শিক্ষার্থী ভর্তি হয়েছিল, যা কার্যকরী আধুনিক ইসলামী স্থাপত্যশাস্ত্রে একটি যুগান্তকারী হিসাবে বিবেচিত হয়। 
তিনি আইআইইউএম-এ রক্টর হিসেবে যোগদেন। পরে আইআইটিতে যোগ দেন এবং তারপর এর চেয়ারম্যান হন।
মালয়েশিয়া এবং সারা বিশ্বের মুসলমানদের প্রতি তার সেবার স্বীকৃতিস্বরূপ ২০১৬ সালে তার নাম ইসলামিক জ্ঞান এবং মানব বিজ্ঞান অনুষদের অধীনে আইআইইউএম দ্বারা স্থাপিত সহযোগিতামূলক গবেষণা কেন্দ্রে প্রকাশিত হয়েছিল। এর আগে ২০০৮ সালে আইআইইউএম তাকে শিক্ষায় দর্শন বিভাগের সম্মানসূচক ডক্টর ডিগ্রি প্রদান করে।
নাসির গ্রুপ

নাসির গ্রুপ একটি বাংলাদেশি বৃহত্তম শিল্প সংস্থা। এই সংস্থার সমষ্টিগত শিল্পের মধ্যে রয়েছে শিল্প গ্লাস, তামাক, মুদ্রণ এবং প্যাকেজিং, এনার্জি সেভিং ল্যাম্প ইত্যাদি। নাসির গ্রুপের সদর দপ্তর বারিধারা, ঢাকা তে অবস্থিত। ব্যবস্থাপনা পরিচালক ও নাসির গ্রুপের চেয়ারম্যান নাসির উদ্দিন বিশ্বাস ১৯৭৭ সালে সংস্থাটি প্রতিষ্ঠা করেছিলেন।
উসমানীয় স্থাপত্য

 উসমানীয় স্থাপত্য হলো উসমানীয় সাম্রাজ্যের স্থাপত্য, যা ত্রয়োদশ শতাব্দীতে উত্তর-পশ্চিম আনাতোলিয়ায়। উৎপত্তি হয়েছিলো। সাম্রাজ্যের স্থাপত্যটি তুর্কি এবং পূর্ববর্তী সেলজুক স্থাপত্য থেকে বিকশিত হয়েছিল, যা বালকান এবং মধ্য প্রাচ্যের অন্যান্য অঞ্চলের স্থাপত্যশৈলীর পাশাপাশি বাইজেন্টাইন এবং ইরানীয় ঐতিহ্যবাহী স্থাপত্যের প্রভাব ছিলো। উসমানীয় সাম্রাজ্যের ধ্রুপদী স্থাপত্যগুলি হাগিয়া সোফিয়ার এবং স্থানীয় তুর্কি ঐতিহ্যের প্রভাব মিশ্রণ ছিল। এই সময়ের অন্যতম সেরা প্রতিনিধি হলেন মিমার সিনান, যার রচনাগুলি সলেমনিয়ে মসজিদের অন্তর্ভুক্ত। আঠারো শতকের শুরুতে উসমানীয় স্থাপত্য পশ্চিম ইউরোপের বারোক স্থাপত্য দ্বারা প্রভাবিত হয়েছিল। নুরোসমানিয়ে মসজিদ এই সময়কালের বেঁচে থাকা উদাহরণগুলির মধ্যে একটি। সর্বশেষ উসমানীয় আমলে পশ্চিম ইউরোপ থেকে আরও প্রভাব পড়েছিল, বাল্যান পরিবার থেকে স্থপতিদের আনা হয়েছিলো। এই সময়কালে নতুন -উসমানীয় বা উসমানীয় পুনর্জাগরণ নামে পরিচিত একটি নতুন স্থাপত্য শৈলীর বিকাশও দেখা গেছে, এটি মিমার কেমালেদীন এবং বেদাত টেকের মতো স্থপতিদের দ্বারা প্রথম জাতীয় স্থাপত্য আন্দোলন। নামেও পরিচিত।
আজকের দিনে, যেকেউই পূর্ববর্তী পতন হওয়া উসমানীয় সাম্রাজ্যের ভূখণ্ডগুলোতে উসমানীয় স্থাপত্যের নিদর্শন খুঁজে পাবেন।
উসমানীয় বা উসমানীয় সাম্রাজ্যের প্রতিষ্ঠার সাথে সাথে, ১২৯৯-১৪৫৩ বছরগুলো প্রাথমিক বা প্রথম উসমানীয় সময়কে প্রতিষ্ঠিত করে, যখন উসমানীয় শিল্পটি নতুন ধারণার সন্ধানে ছিল। এই সময়টিতে তিন ধরনের মসজিদ দেখা যায়: টিয়ার্ড, যা ছিলো একক গম্বুজ এবং সারিবদ্ধ-কোণযুক্ত মসজিদ। ইজনিকে হাজী উজবেক মসজিদ (১৩৩৩) , উসমানীয় শিল্পের প্রথম গুরুত্বপূর্ণ কেন্দ্র, একটি উসমানীয় সাম্রাজ্যের এক গম্বুজবিশিষ্ট মসজিদের প্রথম উদাহরণ।
গম্বুজযুক্ত স্থাপত্যশৈলীর জন্ম বুরসা এবং এডির্ন থেকে বিকশিত হয়েছিল। বুরসার পবিত্র মসজিদটি ছিল প্রথম সেলজুক মসজিদ যা একগম্বুজে বিশিষ্ট মসজিদের রূপান্তরিত হয়েছিল। এডির্নের আগে শেষ উসমানীয় রাজধানী ছিল ইস্তাম্বুল, এবং এখানেই উসমানীয় সাম্রাজের চূড়ান্ত পর্যায়ের স্থাপত্য বিকাশ হয়েছিলো যা ইস্তাম্বুলের মহান মসজিদগুলো নির্মাণের সর্বশেষ পরিণতি দেখতে পাই। শহর নিয়ন্ত্রণ করে ইস্তাম্বুলে বায়েজিদ দ্বিতীয় মসজিদ নির্মাণের সময়কালে ইস্তাম্বুলে নির্মিত কিছু বিল্ডিংকেও প্রাথমিক যুগের সর্বশেষ কাজ হিসাবে বিবেচনা করা হয়, যা বুরসা আমলের প্রভাবের সাথে ধ্রুপদী সময়ের কাজকে মিশ্রিত করে। এর মধ্যে রয়েছে ফাতিহ মসজিদ (১৪৭০), মাহমুদপিসা মসজিদ, টাইলড কিওস্ক এবং টপকাপ প্রাসাদ । উসমানীয়রা মসজিদের সাথে সমাজকে একীভূত করেছিলো এবং সাথে যুক্ত করেছিলো স্যুপ রান্নাঘর, ধর্মতাত্ত্বিক স্কুল, হাসপাতাল, তুর্কি স্নান এবং সমাধিস্থান।
তিরুতণি

তিরুতণি দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক শহর ও তিরুতণি তালুকের সদর। শহরটিতে রয়েছে দেবসেনাপতি কার্তিকের মুরুগারূপে খ্যাত ছয়টি মন্দিরের একটি, তথা তিরুতণি মুরুগান মন্দির। এই ছয়টি মন্দির একত্রে মুরুগা ষণ্মন্দির বা অরুপটৈ বীড়ুগল নামে পরিচিত।
তিরুতণির স্থানাঙ্ক অবস্থানে। তিরুতণির গড় উচ্চতা সমুদ্রপৃষ্ঠ থেকে উঁচুতে।
"তিরুতণি" নামটি পূর্ণ তামিল শব্দ৷ ১লা নভেম্বর ১৯৫৩ খ্রিস্টাব্দে অন্ধ্র রাজ্য গঠন হওয়ার পর ১৯৬০ খ্রিস্টাব্দ পর্যন্ত এটি ছিলো নবগঠিত অন্ধ্র রাজ্যের চিত্তুর জেলার একটি শহর। ১৯৬০ খ্রিস্টাব্দের ১লা এপ্রিল তারিখে অন্ধ্রপ্রদেশ ও মাদ্রাজ সীমান্ত পরিবর্তন অধিনিয়ম, ১৯৫৯ লাগু হলে ভাষার ভিত্তিতে অন্ধ্রপ্রদেশের তিরুতণি ও রামকৃষ্ণরাজপেট্টাই বিধানসভা কেন্দ্র দুটি তৎকালীন মাদ্রাজ রাজ্যে স্থানান্তরিত করা হয়। এটি ভারতের দ্বিতীয় রাষ্ট্রপতি ও প্রথম উপরাষ্ট্রপতি ডা.সর্বপল্লী রাধাকৃষ্ণণের জন্মস্থান।
তিরুতণি আশে পাশের গ্রাম ও শহরগুলির সাথে পরিবহন মাধ্যমে ভালোভাবে গম্য৷ বাস ডিপোর ৭৯ টি বাসের মধ্যে ৪২ টি গ্রামীণ এলাকায় পরিবহন পরিচালনা করে৷ কোনো বিশেষ অনুষ্ঠানের সময়ে বাসের সংখ্যা চাহিদা অনুযায়ী বৃদ্ধি করা হয়৷ তামিল নাড়ু রাজ্য সরকার পরিবহন দপ্তর নিয়ন্ত্রিত বাসগুলি তিরুতণির সাথে চেন্নাই, সালেম, বেঙ্গালুরু, তিরুভেলুর, ভেলোর, আরক্কোণম, চিত্তুর, চেঙ্গলপট্টু, কাঞ্চীপুরম, তিরুবন্নামালাই, পোদট্টুরপেট, পল্লীপট্টু এবং তিরুপতিকে সড়কপথে যুক্ত করেছে৷
২০১১ খ্রিস্টাব্দে ভারতের জনগণনা অনুসারে তিরুতণি লোকালয়ের জনসংখ্যা ছিল ৪৪,৭৮১ জন, যেখানে প্রতি হাজার পুরুষে ১,০০৩ জন নারী বাস করতেন। মোট শিশু সংখ্যা ৪,৬৫৬ জন যেখানে শিশুপুত্র সংখ্যা ২,৪৪১ জন এবং শিশুকন্যা সংখ্যা ২,২১৫ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১২.৪২ ও ২.৪০। শহরটির সাক্ষরতার হার ছিল ৮৪.০৬ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১১,১২২ টি। মোট শ্রমজীবীর সংখ্যা ১৬,৪৫১ জন, যার মধ্যে কৃষক ৪৬২ জন, মূল কৃষিজীবী ৭১৫ জন গৃহস্থলী সংক্রান্ত শ্রমজীবী ৫৫০ জন, অন্যান্য শ্রমজীবী ১২,৬৪৮ জন। মোট প্রান্তিক শ্রমজীবী সংখ্যা ২,০৭৬ জন, যার মধ্যে প্রান্তিক কৃষক ৪৪ জন, প্রান্তিক কৃষিজীবী ১৮০ জন, প্রান্তিক গৃহস্থলী সংক্রান্ত শ্রমজীবী ২০২ জন, অন্যান্য প্রান্তিক শ্রমজীবী ১,৬৫০ জন।
মুহাম্মদ ইমারা

মুহাম্মাদ ইমারা (৭ ডিসেম্বর ১৯৩১, ১৩৫০ হিজরি - ২৮ ফেব্রুয়ারি ২০২০, ১৪৪১ হিজরি ) একজন ইসলামি চিন্তাবিদ, লেখক এবং সম্পাদক ছিলেন, পাশাপাশি কায়রোর আল-আজহার বিশ্ববিদ্যালয়ের ইসলামি গবেষণার সদস্য ছিলেন। 
মুহাম্মদ ইমারা "ইসলামি দর্শন, কুরআন, রাজনীতি এবং বৌদ্ধিক বিষয় নিয়ে একশটিরও বেশি বই" রচনা করেছেন, যার মধ্যে রয়েছে:
সি টি আব্দুর রহিম

সি টি আব্দুর রহিম (মালয়ালম : സി.ടി। അബ്ദുറഹിം) হলেন একজন লেখক, ধর্মীয় পণ্ডিত এবং শিক্ষাবিদ।
সি টি আব্দুর রহিম ১৯৪৫ সালে চেন্নামাঙ্গাল্লুর গ্রামে জন্মগ্রহণ করেন। দশ বছর ধর্মীয় শিক্ষা লাভ করার পরে ১৯৭২ সালে তিনি কাতারে পড়াশোনা চালিয়ে যান। পড়াশোনা শেষ করে তিনি কাতার পুলিশে যোগ দিয়েছিলেন এবং ধর্ম বিষয়ক ও সাংস্কৃতিক পুনরুজ্জীবন বিভাগের পরিচালক শেখ আনসারীর সাথে ভারতে আসেন।
১৯৮২ সালে তিনি কাতার ছেড়ে ভারতে ফিরে আসেন এবং বন্ধুদের সহায়তায় দয়াপুরম এডুকেশনাল অ্যান্ড কালচারাল সেন্টার স্থাপন করেন । গত ৩১ বছর ধরে তিনি রবিবারসহ দয়াপুরমে প্রতিদিন আসেন এবং এই সংস্থার মান উন্নয়নে কাজ করেন। 
জাভেদ আনন্দ সি টি আব্দুর রহিমকে "মুসলমানদের মধ্যে ইসলামবিরোধী আন্দোলনের থিঙ্ক ট্যাঙ্ক" বলে উল্লেখ করেছেন।
তিনি মালয়ালম ভাষায় ১২টি বই লিখেছেন:
মুহাম্মদ হাদি মারেফাত

মুহাম্মদ হাদি মারেফাত (১৯৩১ কারবালা - ২০০৭ কওম) ছিলেন একজন শিয়া পণ্ডিত, ধর্মগুরু, কুরআন অধ্যয়ন ও ব্যাখ্যার গবেষক এবং তমহিদ সাংস্কৃতিক ইনস্টিটিউটের প্রতিষ্ঠাতা ও প্রাক্তন সভাপতি। তিনি "রিসালাহ মাইসিয়্যাহ" -এর রচয়িতা শায়খ আবদুল আলী মাইসির বংশধর। তিনি সোসাইটি অফ সেমিনারি টিচার্স অফ কোম-এর সদস্য ছিলেন এবং তিনি আয়াতুল্লাহ উপাধি লাভ করেছিলেন। ""আল-তমহিদ ফিল-উলুমুল-কুরআন" ", " "সিয়ানা আল-কুরআন মিনাত-তাহরিফ" ", " "আত-তাফসীর ওয়াল-মুফাসসিরুন ফী তাওবা আল-কাসিব<nowiki>"</nowiki>, "তাফসিরুল আতহারি'র" মতো কুরআন অধ্যয়নের ক্ষেত্রে তার অনেক প্রভাবশালী অবদান ছিল। তাকে কওম শহরের ফাতিমা মাসুমেহ মাজারে দাফন করা হয়। 
তিনি প্রথমে কারবালার ইসলামী মাদ্রাসায় ভর্তি হয়েছিলেন। তিনি সেখানে ইসলামিক আইনশাস্ত্র (ফিকাহ) এবং ইসলামী আইনশাস্ত্রের মূলনীতিগুলির উন্নত কোর্স সমাপ্ত করেন। তিনি আয়াতুল্লাহ আবুল কাসিম আল-খোয়ির কোর্সে অধ্যয়নের জন্য নাজাফে যান; তারপরে তিনি কওম সেমিনারিতে ভর্তি হন। মারেফাত আয়াতুল্লাহ মির্জা হাশেম আমোলির কোর্সে অংশ নিয়েছিলেন এবং এরপরে আনুষ্ঠানিকভাবে কওম সেমিনারে শিক্ষকতা শুরু করেন।
মুহাম্মদ হাদি মারেফাতের ব্যাখ্যার (তাফসির) এবং কুরআন অধ্যয়নের ক্ষেত্রে অনেক অবদান রয়েছে। তার কয়েকটি অসামান্য রচনা হল:
মুহাম্মদ তকি ফালসাফি

মুহাম্মদ তকি ফালসাফি () ছিলেন একজন ইরানি আয়াতুল্লাহ এবং ধর্মপ্রচারক। তিনি মোহাম্মদ রেজা শাহ পাহলভির শাসনের বিরুদ্ধে প্রচারক ছিলেন। তার অনেক বক্তৃতা ছিল মনোবিজ্ঞান, নীতিশাস্ত্র এবং মানসিক বিকাশ সম্পর্কে। ১৯৫০-এর দশকের মাঝামাঝি সময়ে ফালসাফি 'বাহাই' বিশ্বাসের বিরুদ্ধে জোরালো প্রচারণা চালান, যা সম্ভাব্য বাহাই আক্রমণের সম্পর্কে সচেতন করে। তার বাহাই বিরোধী ভাষণগুলি রমজান মাসে রেডিওতে প্রচারিত হয়েছিল। 
মুহাম্মদ তকি ফালসাফি জন্মগ্রহণ করেছিলেন ১১ এপ্রিল, ১৯৮৮ সালে তেহরানের একটি ধর্মীয় পরিবারে। তার বাবা মোহাম্মদ রেজা টোনকাবনি তেহরান হাওজার শিক্ষক ছিলেন। ফালাসাফি তার ১৬ বছর বয়স থেকেই প্রচার শুরু করেছিলেন। সে তার এক নিকটাত্মীয়কে বিয়ে করেছিল। 
তিনি ১৮ই ডিসেম্বর ১৯৯৮ সালে মারা যান। তার কবরটি রেয়ের শাহ-আবদুল-আজিম মাজারে অবস্থিত। 
ইসলামী সংস্কৃতি প্রকাশনা অফিস এর প্রথম ২ খন্ড প্রকাশ করেছে যথাক্রমে ১৯৯১ ও ১৯৯২ সালে।
আন্তঃসরকারি সংস্থা

আন্তঃসরকারি সংস্থা বলতে চুক্তির মাধ্যমে দুই বা ততোধিক জাতিরাষ্ট্রের সমন্বয়ে গঠিত একটি আইনি সত্তাকে বোঝায়, যারা সরল বিশ্বাসে অভিন্ন স্বার্থসংশ্লিষ্ট বিষয়ের উপরে যৌথ কর্মকাণ্ড পরিচালনা করে থাকে। চুক্তির অনুপস্থিতিতে আইনি অর্থে আন্তঃসরকারী সংস্থার কোনও অস্তিত্ব থাকে না। চুক্তির মাধ্যমে সৃষ্ট আন্তঃসরকারি সংস্থাগুলি অধিকতর সুবিধাজনক কেননা এগুলি আন্তর্জাতিক আইনের অধীন এবং এগুলির সদস্যরাষ্ট্রগুলি নিজেদের মধ্যে বা অন্য রাষ্ট্রের সাথে বলবৎযোগ্য চুক্তিতে প্রবেশ করতে পারে। এগুলিকে ইংরেজি ভাষায় ইন্টারগভার্নমেন্টাল অর্গানাইজেশন (Inter-governmental Organization) বা সংক্ষেপে আইজিও (IGO) বলা হয়।
আন্তঃসরকারি সংস্থাগুলির মূল উদ্দেশ্য ছিল সমগ্র বিশ্বের অধিবাসীদের জন্য এমন একটি কর্মপদ্ধতি সৃষ্টি করা, যাতে তারা একে অপরের সাথে আরও সফলভাবে শান্তি ও নিরাপত্তার মতো ক্ষেত্রগুলিতে একত্রে কাজ করতে পারে। বর্তমান সময়ে বিশ্বায়ন ও জাতিসমূহের পরস্পরনির্ভরশীলতার কারণে আন্তঃসরকারি সংস্থাগুলি আন্তর্জাতিক রাজনৈতিক ব্যবস্থাসমূহে ও বৈশ্বিক শাসন প্রক্রিয়াতে অত্যন্ত তাৎপর্যপূর্ণ ভূমিকায় অবতীর্ণ হয়েছে।
আন্তঃসরকারি সংস্থাগুলি বিভিন্ন বিষয়ের উপরে কাজ করে এবং বিশ্বের সমস্ত অঞ্চলের বিভিন্ন সরকার এগুলির সাথে জড়িত। সবচেয়ে প্রাচীন কয়েকটি আন্তঃসরকারী সংস্থা হল জাতিসংঘ (যেটি সম্মিলিত জাতিপুঞ্জ-কে প্রতিস্থাপন করেছিল), বিশ্ব ডাক ইউনিয়ন এবং উত্তর আটলান্টিক চুক্তি সংস্থা বা নেটো। ১৮৭৪ সালে প্রতিষ্ঠিত বিশ্ব ডাক সংস্থা বর্তমানে জাতিসংঘের একটি বিশেষায়িত সংস্থায় পরিণত হয়েছে। অন্যান্য সুপরিচিত আন্তঃসরকারি সংস্থার মধ্যে ইউরোপীয় ঐক্যসংস্থা (ইউরোপীয় ইউনিউয়ন), পেট্রোলিয়াম রপ্তানিকারক দেশসমূহের সংস্থা (ওপেক), বিশ্ব বাণিজ্য সংস্থা এবং আফ্রিকান উন্নয়ন ব্যাংক উল্লেখ্য।
জাতিসংঘ, ইউরোপীয় ইউনিয়ন ও নেটো-র মতো সংস্থাগুলি তাদের সদস্য রাষ্ট্রগুলির উপরে নিয়ম বেঁধে দেওয়ার ক্ষমতা রাখে এবং এগুলির বৈশ্বিক প্রভাব দিনদিন বৃদ্ধি পাচ্ছে।
ফিভারশাম কলেজ

ফিভারশাম কলেজ বা ফেভারশাম একাডেমি ইংল্যান্ডের পশ্চিম ইয়র্কশায়ারের ইংলিশ কাউন্টির ব্র্যাডফোর্ডের আন্ডারক্লিফ অঞ্চলে অবস্থিত একটি শিক্ষা প্রতিষ্ঠান। এটি মেয়েদের জন্য ষষ্ঠ ফর্ম পর্যায়ের একটি সাংস্কৃতিক এবং ইসলামিক মাধ্যমিক বিদ্যালয়।
১৯৯৪ সালে এটি একটি স্বতন্ত্র কলেজ হিসাবে প্রতিষ্ঠিত হয়েছিল। ২০০১ সালে রাষ্ট্রীয় অনুদান প্রাপ্ত স্বেচ্ছাসেবী কলেজে পরিণত হয়েছিল। কলেজটি ভর্তির জন্য ব্র্যাডফোর্ড সিটি কাউন্সিলের সাথে সমন্বয় করে। কলেজটি ২০১১ সালে একাডেমির মর্যাদায় রূপান্তরিত হয়েছিল।
ফেভারশাম একাডেমি শিক্ষার্থীদের জন্য জিসিএসই এবং কেমব্রিজ জাতীয় পাঠক্রম পরিচালনা করে। ষষ্ঠ ফর্মের শিক্ষার্থীদের এ-লেভেল এবং বিটিইসি পর্যায়ের শিক্ষা কার্যক্রম অংশগ্রহণ করার সুযোগ রয়েছে। কলেজে বিজ্ঞান শিক্ষায় একটি বিশেষত্ব রয়েছে।
ইবনে আকিল

আবুল ওয়াফা আলি ইবনে আকিল ইবনে আহমদ আল-বাগদাদি (১০৪০-১১১৯) ইরাকের বাগদাদের একজন ইসলামিক ধর্মতত্ত্ববিদ ছিলেন। তিনি এগারো বছর ধরে কাজি আবু ইয়া'লার মতো আলেমদের অধীনে হাম্বলি মাযহাব-এর শিক্ষাগুলিতে প্রশিক্ষণ পেয়েছিলেন। তা সত্ত্বেও, ইবনে আকিলকে হাম্বলিদের দ্বারা লুকিয়ে থাকতে বাধ্য করা হয়েছিল । আর তা এই জন্য যে, হাম্বালিদের ঐতিহ্য সম্পর্কে মতবিরোধী গোষ্ঠীগুলি ইবনে আকিলের সাথে ঘন ঘন সঙ্গতার কারণে। ইবনে আকিল তার একটি 'স্মৃতিকথা'য় তিনি মন্তব্য করেছিলেন যে, তার হাম্বলি সঙ্গীরা চেয়েছিলেন তিনি কিছু নির্দিষ্ট আলেমের সাহচর্য ত্যাগ করুন । ইবনে আকিল অসন্তোষ প্রকাশ করে বলেন যে, এই রকম আচরণ কার্যকর জ্ঞান অর্জনে তাকে বাধা দিয়েছে।
ইবনে আকিল আশআরি মতবাদের দিকে দৃঢ় ভাবে ঝুঁকেছিল; তিনি প্রায় ৪৫৫ সালের দিকে, এই নিগ্রহের বিরুদ্ধে প্রতিবাদ জানিয়ে একটি ফতোয়ায় স্বাক্ষর করেছিলেন এবং তিনিই ৪৭৬ সালে নিজামিয়ার আশআরিয় অধ্যক্ষ,তার বন্ধু আবু ইসহাক আল-শিরাজির দেহে গোসল সম্পন্ন করেছিলেন । আশআরি শাফিঈ-দের বিরুদ্ধে রক্ষণশীল হাম্বালিদের দ্বারা পরিচালিত সংগ্রামে তার জোরপূর্বক প্রত্যাহার এক পর্বের প্রতিনিধিত্ব করে, পাঁচ বছর পরে আবু ইসহাক আল-শিরাজী আবু জাফর ইবনে আবি মুসাকে গ্রেপ্তার করতে পেরে সাফল্য অর্জনকারীরা তাদের সাথে ফিরে এসেছিল।
তার আইনশাস্ত্রের মধ্যে যেগুলি বিদ্যমান আছে তার মধ্যে রয়েছে "ওয়াদিহ ফি উসুলিল ফিকহ" এবং (একাংশে) "কিতাব আল-ফুনুন"। তার কালের দৃষ্টিভঙ্গি ও রীতিনীতি সম্পর্কে এক বিস্তৃত উপাখ্যানের এক সংগ্রহ, একশ খণ্ডে প্রণীত এটি।
শুধু একটি বছর

শুধু একটি বছর হল একটি জনপ্রিয় বাংলা চলচ্চিত্র যা পরিচালনা করেন উত্তম কুমার। এই চলচ্চিত্রটি ১ এপ্রিল ১৯৬৬ সালে ছায়াছবি প্রতিষ্ঠান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, তরুণ কুমার, দীপিকা দাস।
মরক্কোতে ইসলাম

ইসলাম মরক্কোর বৃহত্তম ও রাষ্ট্রীয় ধর্ম। দেশটির মোট জনসংখ্যার ৯৯.৬% ইসলাম ধর্মের অনুসারী। মরক্কোর মুসলমানদের বৃহত্তম অংশ মালিকি সুন্নিধারা অনুসরণ করেন। এছাড়া অন্যান্য সম্প্রদায়ের মধ্যে জাহিরীবাদ ও সালাফিবাদের অনুসরণকারীরা উল্লেখ্যযোগ্য।
মরক্কোতে ইসলামের ইতিহাস দীর্ঘদিনের পুরনো। ৬৮০ সালে উমাইয়া আমলে বিখ্যাত মুসলিমবিজেতা উকবা ইবনে নাফির অধীনে মুসলিম বাহিনীর আক্রমণের মাধ্যমে মরোক্কোতে প্রথম ইসলাম পৌঁছায়। ৭৮৮ সালে জায়েদিয়া সম্প্রদায়ের সমর্থনকারী সুন্নি ইদ্রিসিয়া রাজবংশের রাজারা মরক্কোর বিশাল অংশ শাসন করে। তাদের সমসাময়িকগণের মধ্যে রয়েছে মতবিরোধী বাঘাওয়াটা রাজ্য এবং সিজিলমাসার খারিজি রাজ্য। বেশ কয়েকজন বার্বার আরও শক্তিশালী ইসলামী রাজবংশ গঠন করার পরে এই দেশটিতে রাজত্ব করেছিল। তাদের মধ্যে ছিলেন আলমোরাভিদ (১০৪০–১১৪৭), যিনি প্রথম মরক্কোর পাশাপাশি, পশ্চিম আফ্রিকা, স্পেন এবং আলজেরিয়ার উল্লেখযোগ্য অঞ্চলগুলিও একত্রিত করেছিলেন। আলমোরাভিডরা মরক্কোর সর্বাধিক বিশিষ্ট মালেকী ইসলামিক আইনশাস্ত্র তৈরি করেছিল। পরে আলমোহাদ শাসনের অধীনে (১১২১-১২৬৯) এই ছোট মুসলিম সম্প্রদায়ের উপর অত্যাচার করা হয় এবং সর্বজনগৃহীত সুন্নি ইসলাম সারা দেশে প্রচলিত হয়।
২০১৬ সালে, সরকার মালিকি ইসলামী চিন্তাভাবনাকে আরও আনুষঙ্গিক করার কৌশল তৈরি করে। ধর্মীয় শিক্ষার পাঠ্যপুস্তকের পাঠ্যক্রমগুলি সহিংসতার প্রচার বলে মনে করে পাঠ্যপুস্তক থেকে অপসারণ হয়। ফলস্বরূপ, ধর্মীয় পাঠ্যপুস্তকগুলিতে পূর্ববর্তী ৫০ টির তুলনায় পাঠ্য ছিল ২৪ টি।
পিউ এর তথ্যমতে মরোক্কোর ৬৭% মুসলিম সুন্নি এবং প্রধানত সুন্নি মালিকি মাজহাবের অনুসারী। এর ৩০% সালাফিধারার অনুসারী এবং বাকি ৩% ইসলামের অন্যান্য শাখা; যেমন: শিয়া, কুরআনবাদী, ইবাদি ইত্যাদি মেনে চলে। বর্তমান রাজা ষষ্ঠ মোহাম্মদের প্রশাসন একটি রাষ্ট্রীয় প্রোগ্রামের মাধ্যমে ঐতিহ্যবাহী মালিকিধারাকে রক্ষা করতে সালাফি আন্দোলনের প্রভাবকে মোকাবেলা করার চেষ্টা করছেন। এই পোগ্রামের আওতায় ১০,০০,০০০ জন ইমাম দেশের ৫০,০০০ মসজিদে ইসলামের মালিকি মাজহাবীয় ব্যাখ্যা প্রচার করেন। মরক্কোতে কুরআনবাদী ধর্মের অনুসারীও রয়েছে। তাদের নেতা হল লেখক রাছিদ আইলাল। তিনি ২০১৭ সালে ইমাম বুখারীর কিতাব নিয়ে "সহিহ আল-বুখারি…দ্য এন্ড অব এ লেজেন্ড" নামে একটি সমালোচনামূলক বই প্রকাশ করেন। অবশেষে মুসলিমদের প্রতিবাদের ফলে দেশে ধর্মসংক্রান্ত সুরক্ষা বিঘ্নিত করার জন্য মরোক্কোতে এটি নিষিদ্ধ করা হয়।
গ্রন্থপঞ্জি:
লিংকন সুড়ঙ্গ

হাডসন নদীর নীচে অবস্থিত প্রায় ১.৫ মাইল দীর্ঘ (২.৪ কিমি) লিংকন টানেল বা লিংকন সুড়ঙ্গটি পশ্চিম তীরের নিউ জার্সির ওয়েহাহকেনকে পূর্ব তীরের নিউ ইয়র্ক সিটির মিডটাউন ম্যানহাটনের সাথে সংযুক্ত করে। ওলে সিঙ্গস্টাড সুড়ঙ্গটির নকশা করেন এবং আব্রাহাম লিঙ্কনের নামে নামকরণ করা হয়। প্রতিটি টিউব যানচলাচলের জন্য দুটি লেন সহ সুড়ঙ্গে বিভিন্ন দৈর্ঘ্যের তিনটি যানবাহন চলাচলের টিউব রয়েছে। কেন্দ্রের টিউবটিতে বিপরীতমুখী লেন রয়েছে, তবে উত্তর ও দক্ষিণ পাশের টিউবে যথাক্রমে পশ্চিমদিকগামী ও পূর্বদিকগামী যানবাহ বহন করে।
লিংকন সুড়ঙ্গটি মূলত ১৯২০-এর দশকের শেষদিকে ও ১৯৩০-এর দশকের গোড়ার দিকে মিডটাউন হাডসন টানেল হিসাবে প্রস্তাব করা হয়। লিংকন সুড়ঙ্গের টিউবসমূহ ১৯৩৪ সাল থেকে ১৯৫৭ সালের মধ্যে পর্যায়ক্রমে নির্মিত হয়। মূলত মহামন্দার কারণে যার পর্যাপ্ত অর্থের অভাব সহ কেন্দ্রীয় টিউবটির নির্মাণকাজ ১৯৩৪ সালে শুরু হয় এবং এটি ১৯৩৭ সালে চালু হয়। উত্তর টিউবের নির্মাণ ১৯৩৬ সালে শুরু হয়, দ্বিতীয় বিশ্বযুদ্ধ সম্পর্কিত উপাদানসমূহের ঘাটতির কারণে নির্মাণ কাজে হয় এবং এটি ১৯৪৫ সালে চালু হয়। যদিও লিংকন সুড়ঙ্গের জন্য দুটি টিউব নির্মাণের জন্য মূল পরিকল্পনা করা হয়, উক্ত দুটি টিউবে অধিকমাত্রায় যানবাহনের চাপ থাকায় বিদ্যমান সুড়ঙ্গের দক্ষিণে তৃতীয় টিউবের পরিকল্পনা ১৯৫০ সালে করা হয়। তৃতীয় টিউবের দুইপ্রান্তের সংযোগ পথের নির্মাণ পদ্ধতির বিরোধের কারণ বিলম্ব সহ ১৯৫৪ সালে নির্মাণ শুরু হয় এবং এটি ১৯৫৭ সালে চালু হয়। সেই থেকে, লিংকন সুড়ঙ্গটি সুরক্ষা ও টোলিং পদ্ধতিতে পরিবর্তন সহ ধীরে ধীরে উন্নতি করেছে।
লিংকন সুড়ঙ্গ হডসন নদীর তলে নির্মিত মোটরগাড়ি চলাচলে উপযুক্ত দুটি সুড়ঙ্গের মধ্যে একটি, অন্যটি নিউ জার্সির জার্সি সিটি ও লোয়ার ম্যানহাটনের মধ্যবর্তী হল্যান্ড সুড়ঙ্গ। লিংকন সুড়ঙ্গটি নিউ ইয়র্ক ও নিউ জার্সির বন্দর কর্তৃপক্ষের মালিকানাধীন ছয়টি টোলড ক্রসিংসমূহের মধ্যে একটি। প্রতিটি ক্রসিংয়ের টোল শুধুমাত্র নিউইয়র্কগামী দিক থেকে সংগ্রহ করা হয়। সুড়ঙ্গটি ২০১৬ সালের হিসাবে উভয় দিকে প্রতিদিন গড়ে ১১২,৯৯৫ টি যানবাহন বহন করে। সুড়ঙ্গের অন্তর্গত নদীর পশ্চিম অর্ধেকে নিউ জার্সি রুট ৪৯৫ এবং নদীর পূর্ব অর্ধেক নিউ ইয়র্ক স্টেট রুট ৪৯৫ এর অংশ।
হোসেইন মৌসাভি তাবরিজি

সৈয়দ হোসেইন মৌসাভি তাবরিজি ( ১৯৪৭ তাবরিজ) একজন ইরানি শিয়া মুজতাহিদ, লেখক, গবেষক, বিচারক এবং রাজনীতিবিদ। তিনি কওম বিশ্ববিদ্যালয়ের উচ্চ পর্যায়ের অধ্যাপক। মৌসাভি তাবরিজির সবচেয়ে গুরুত্বপূর্ণ রাজনৈতিক পদ হল কওম সেমিনারি স্কলারস এবং রিসার্চস সেক্রেটারি অ্যাসেম্বলি, ইরানের হাউস অফ পার্টির এবং সংস্কারবাদীদের সর্বাত্মক কোয়ালিশনের সহ-সভাপতি।
মাধবরম

মাধবরম দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। এটি তিরুভেলুর জেলার একটি তালুক এবং বৃহত্তর চেন্নাই পৌরসংস্থার একটি জোন ছিল। এটি পেরম্বুর ও কোদুঙ্গাইয়ুর লোকালয় দুটির মধ্যবর্তী স্থানে অবস্থিত।
২০১৮ খ্রিস্টাব্দের ১৬ই আগস্ট তারিখে চেন্নাই শহর জেলার আশেপাশের বেশকিছু তালুক ও পৌরসভা ওই জেলার অন্তর্ভুক্ত করা হয় তারমধ্যে তিরুভেলুর জেলার মাধবরম ছিল অন্যতম। লোকালয়টিতে ১৩০০ বছরের পুরাতন একটি শিব মন্দির এবং একটি বিষ্ণু মন্দির রয়েছে।
২০০৯ খ্রিস্টাব্দের ১লা জুলাই তারিখে আয়তন ও জনসংখ্যার বৃহত্তর অম্বাত্তুর তালুক থেকে মাধবরম তালুক গঠন করা হয়। পরে প্রশাসনিকভাবে এটি চেন্নাই শহরের বৃহত্তম অঞ্চল হয়ে দাঁড়ায়। এটি পাঁচটি ফিরকায়ে বিভক্ত ছিল। পূর্বতন মাধবরম তালুকের যে অংশ চেন্নাই জেলার অন্তর্ভুক্ত করা হয় তা‌ ছিল দুটি ফিরকা (মাধবরম ও সেঙ্গুন্দ্রম) ও ৩৬ টি গ্রাম। রাজাজী রোডে অবস্থিত গণেশ মন্দির এর মুখোমুখি একটি পাথরের ফলকে ওপর এই স্থানের নাম লেখা রয়েছে মাধবপুরম, যা মাধবরমের পূর্ব নাম ধরা যেতে পারে।
মাধবরমের অবস্থান স্থানাঙ্কে। লোকালয়টির গড় উচ্চতার সমুদ্রপৃষ্ঠ থেকে ১৩ মিটার বা ৪২ ফুট উঁচুতে।
২০১১ খ্রিস্টাব্দে ভারতের জনগণনা অনুসারে মাধবরম লোকালয়ের জনসংখ্যা ছিল ১,১৯,১০৫ জন, যেখানে প্রতি হাজার পুরুষে ৯৮৯ জন নারী বাস করতেন। মোট শিশু সংখ্যা ১৩,০৪০ জন যেখানে শিশুপুত্র সংখ্যা ৬,৭০৩ জন এবং শিশুকন্যা সংখ্যা ৬,৩২৭ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১২.৪০ ও ০.২৮। শহরটির সাক্ষরতার হার ছিল ৯০.৫১ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ২৯,৭৯২ টি। মোট শ্রমজীবীর সংখ্যা ৪৩,৩৮৫ জন, যার মধ্যে কৃষক ১৪৮ জন, মূল কৃষিজীবী ২৩৩ জন গৃহস্থলী সংক্রান্ত শ্রমজীবী ৭৬৫ জন, অন্যান্য শ্রমজীবী ৩৬,৮৭১ জন। মোট প্রান্তিক শ্রমজীবী সংখ্যা ৫,৩৬৮ জন, যার মধ্যে প্রান্তিক কৃষক ৮৯ জন, প্রান্তিক কৃষিজীবী ৬৫ জন, প্রান্তিক গৃহস্থলী সংক্রান্ত শ্রমজীবী ২৮৩ জন, অন্যান্য প্রান্তিক শ্রমজীবী ৪,৯৩১ জন। ২০০১ থেকে ২০১১ খ্রিস্টাব্দের মধ্যে লোকালয়ে জনসংখ্যা বৃদ্ধির হার ছিল প্রায় ৫৬ শতাংশ।
মাধবরম মফঃস্বল বাস টার্মিনাস, চেন্নাইয়ের অন্যতম স্যাটেলাইট টারমিনি। এই বাস টার্মিনালটি মূলত অন্ধ্রপ্রদেশ, তেলেঙ্গানা প্রভৃতি অঞ্চল থেকে চেন্নাই অভিমুখে আসা বাসের প্রান্তিক গন্তব্য। চিত্তুর, তিরুপতি, নেল্লোর, বিজয়ওয়াড়া, কর্নুল, পুট্টপর্তি, বিশাখাপত্তনম, ভদ্রাচলম ও হায়দ্রাবাদ থেকে আসা বাস গুলি এই টার্মিনাসে আসে।
২০১০ খ্রিস্টাব্দের সেপ্টেম্বর মাসে ২৮ একর জমির ওপর পরিকল্পিতভাবে মাধবরম উদ্ভিদ উদ্যান তৈরীর প্রস্তুতি নেওয়া হয়। ৫৭.৩ মিলিয়ন ভারতীয় মুদ্রা ব্যয় তৈরি এই প্রকল্পটি ২০১৩ খৃষ্টাব্দের ফেব্রুয়ারি মাসের শেষ হয়। এখানে রয়েছে ৪০০ প্রজাতির গাছ, ভেষজ গাছ এবং চারাসহ একটি উদ্ভিদ প্রতিপালন ক্ষেত্র। এছাড়াও রয়েছে একটি গ্লাস হাউস, ঝর্না, পাখির বাসা, ছোটদের খেলার জায়গা এবং পুষ্প উদ্যান।
মাধবরমে অনুমানিক ৩৯ মিলিয়ন ভারতীয় মুদ্রা ব্যয়ে উদ্ভিদ প্রতিপালনবিদ্যা প্রশিক্ষণ কেন্দ্র তৈরীর পরিকল্পনা রয়েছে।
আল সুহেলি

সিদি আবুল কাসিম আবদুর রহমান ইবনে আবদুল্লাহ আল-সুহেলি (১১১৪ - ১১৮৫) আল-আন্দালুসে জন্মগ্রহণ করেছিলেন, ফুয়েনগিরোলা (পূর্বে সুহাইল নামে পরিচিত) এবং মারাক্কেশ-এ মারা যান। তিনি এই শহরের সাত জন সুফি বুজুর্গের মধ্যে একজন। আল-সুহেলি ব্যাকরণ এবং ইসলামিক আইন সম্পর্কিত বই লিখেছিলেন। ইবনে হিশামের সীরাত সম্পর্কে তার ভাষ্য দ্বারা তিনি বিশেষত একজন ইসলামি পণ্ডিত হিসেবে সুপরিচিত । আল-সুহেলি ১১৮২ সালের দিকে আলমুহাদ সুলতান আবু ইউসুফ ইয়াকুব আল-মনসুরের ডাকে মারাক্কেশে এসেছিলেন। তিনি এখানে তিন বছর পরে মারা যান এবং তার জাউইয়া 'বাব এর রব'-এর ঠিক বাইরে একটি কবরস্থানে (কেবল প্রবেশের অনুমতি দিয়েছিল মুসলমানদের জন্য), 'বাব এল চরিয়া' নামে প্রাচীরের একটি পূর্ব দরজা লুকিয়ে রাখেন। তার সমাধি বার্ষিক বহু তীর্থযাত্রী দর্শন করেন। আবদুল মোমেন আলমুহাদ সেনাবাহিনী ১১৭৪ সালে আলমোরাভিডকে পরাজিত করার জায়গায় আজ প্রাচীরযুক্ত কবরস্থান 'বাব এচ চরিয়া' নির্মিত হয়েছে।
আল সাদ স্পোর্টস ক্লাব

আল সাদ স্পোর্টস ক্লাব (, ; সাধারণত আল সাদ এসসি অথবা শুধুমাত্র আল সাদ নামে পরিচিত) হচ্ছে আল সাদ ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৬৯ সালের ২১শে অক্টোবর তারিখে প্রতিষ্ঠিত হয়েছে। ১২,৯৪৬ ধারণক্ষমতাবিশিষ্ট জসিম বিন হামাদ স্টেডিয়ামে "আল জাইম" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় জাভি এবং সভাপতির দায়িত্ব পালন করছেন মুহাম্মাদ বিন খলিফা আল সানি। কাতারি আক্রমণভাগের খেলোয়াড় হাসান আল-হাইদুস এই ক্লাবের অধিনায়কের দায়িত্ব পালন করছেন। আল সাদ হচ্ছে কাতার স্টার্স লিগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে ১৫তম বারের মতো শিরোপা জয়লাভ করেছিল।
ঘরোয়া ফুটবলে, আল সাদ এপর্যন্ত ৫৭টি শিরোপা জয়লাভ করেছে; যার মধ্যে ১৫টি কাতার স্টার্স লিগ, ১৭টি কাতার আমির কাপ এবং ৮টি কাতার কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ শিরোপা রয়েছে। হাসান আল-হাইদুস, আব্দুলকরিম হাসান, সাদ আল শিব, বাগদাদ বুনেদিয়াহ এবং আকরাম আফিফের মতো খেলোয়াড়গণ আল সাদের জার্সি গায়ে মাঠ কাঁপিয়েছেন।
মুহাম্মদ আল জুরকানি

মুহাম্মদ আল জুরকানি (১৬৪৫-১৭১০ খ্রিস্টাব্দে) (আরবী: محمد الزرقاني) একজন সুন্নি মালিকি ইসলামি পণ্ডিত ছিলেন ।
তার পূর্ণ নাম ইমাম আবু আবদুল্লাহ ইবনে ফুজলাহ মুহাম্মদ ইবনে আবদুল বাকী আল-আজহারি আল-জুরকানি আল-মালিকি
তিনি আবদুল বাকী আল-জুরকানির পুত্র এবং বিখ্যাত গ্রন্থ "আল মাওয়াহিবুল লাদুন্নিয়াহ"-এর ভাষ্যকার এবং মুওয়াত্তারও ভাষ্যকার তিনি ।
মোল্লা হামজাহ গিলানি

মোল্লা হামজা গিলানি ( ; ১৭২১-২২/১১৩৪ হিজরী) একজন ইরানি শিয়া দার্শনিক ছিলেন। তিনি মুহাম্মদ সাদিক আর্দস্তানির অন্যতম শিষ্য ছিলেন। 
তিনি গিলান প্রদেশের বাসিন্দা। কিন্তু তার জীবনের বেশিরভাগ ইস্পাহানে অতিবাহিত হয়। এই কারণে তিনি ইস্পাহানি নামেও পরিচিত। তিনি কখন জন্মগ্রহণ করেছিলেন তা স্পষ্ট নয় তবে হাজিন লাহিজির মতে মোল্লা হামজাহ ১১১৪ হিজরিতে মৃত্যুবরণ করেছিলেন। প্রধান উৎসগুলিতে তার জীবনী সম্পর্কে খুব বেশি তথ্য নেই।
তিনি আর্দস্তানির অন্যতম সেরা ছাত্র ছিলেন। তবে তিনি তার শিক্ষকের সময়কালেও ইসলামি দর্শনে দক্ষ ছিলেন। অষ্ট্যনী তাকে মোল্লা সদরার দর্শনকে এগিয়ে নিয়ে যাওয়া এবং সমালোচকদের বিপরীতে এটি রক্ষাকারী ব্যক্তি হিসেবে বিবেচনা করেন। তাকে ইসফাহান বিদ্যালয়ের অন্যতম গুরুত্বপূর্ণ দার্শনিক হিসাবে গণনা করা হয়।
তিনি পেরিপেটিক দর্শন এবং মোল্লা সদরার দর্শন সম্পর্কেও কিছু অবদান রেখেছিলেন। তার কিছু কাজ হল:
মোল্লা হামজাহ হিকামতে সাদেকিয়াহ বইটি লিখেছিলেন, যাতে তিনি আর্দস্তানির দার্শনিক পাঠ্যক্রমের কথা উল্লেখ করেছেন।
আদম খাকী

আদম খাকী () ছিলেন সিলেট অঞ্চলের চতুর্দশ শতাব্দীর মুসলিম সুফি। ১৩০৩ সালে তিনি শাহ জালালের নেতৃত্বে সিলেট বিজয় আন্দোলনে অংশগ্রহণ করেন। বর্তমানে তাঁর মাজারটি একটি জনপ্রিয় পর্যটন স্থানে পরিণত হয়েছে।
শাহ জালালের সাথে সাক্ষাতের পর আদম ইসলাম ধর্ম প্রচার করার জন্য ভারত উপমহাদেশ জুড়ে অভিযানে তার সঙ্গী হওয়ার সিদ্ধান্ত নিয়েছিলেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেটের বিজয়ের চূড়ান্ত লড়াইয়ে অংশ নিয়েছিলেন। এই জয়ের পরে শাহ জালাল তাঁর সঙ্গীদের পূর্ব বাংলা এবং আশেপাশের অঞ্চলগুলিতে ছড়িয়ে পরার নির্দেশ দিয়েছিলেন। আদম বদরপুরের আধুনিক দেওরাইল গ্রামে চলে এসেছিলেন যেখানে তিনি স্থানীয় লোকদের কাছে ইসলাম ধর্ম প্রচার করেছিলেন।
তিনি কীভাবে এবং কোন বছরে মারা গেছেন তা স্পষ্ট নয়, তবে বর্তমান বদরপুর রেলস্টেশনের নিকটবর্তী করিমগঞ্জের বদরপুরের একটি দরগায় তাঁকে সমাহিত করা হয়েছিল। কমপ্লেক্সের মধ্যে একটি মসজিদ নির্মিত হয়েছিল এবং এটি বদরপুরে একটি উল্লেখযোগ্য স্থান হয়ে ওঠেছে যা মুসলমান এবং হিন্দুদের একসাথে আকৃষ্ট করে। আদম খাকির মাকামের সাথে যারা যুক্ত ছিলেন তাদের পীরমুতরার জমি অনুদান দেওয়া হয়েছিল।
রজতকান্ত রায়

রজতকান্ত রায় ( ) প্রখ্যাত ভারতীয় বাঙালি ইতিহাসবিদ ও অধ্যাপক। তিনি বিশ্বভারতী বিশ্ববিদ্যালয়ের উপাচার্যও হয়েছিলেন।।
রজতকান্ত রায়ের জন্ম ১৯৪৬ খ্রিস্টাব্দের ৬ ই মে কলকাতায়। পিতা ১৯৬০ খ্রিস্টাব্দে পশ্চিমবঙ্গ সরকারের স্বরাষ্ট্র সচিব কুমুদকান্ত রায়, আইসিএস ছিলেন। পিতামহ রবীন্দ্রনাথ ঠাকুরের সমসাময়িক কামাক্ষ্যা রায় শান্তিনিকেতনে ছিলেন।
রজতকান্ত রায়ের স্কুলের পড়াশোনা কলকাতার বালিগঞ্জ রাষ্ট্রীয় উচ্চ বিদ্যালয়ে। ইতিহাসে সাম্মানিকসহ স্নাতক হন কলকাতার প্রেসিডেন্সি কলেজ থেকে। সেখানে তিনি অশীন দাশগুপ্তর ছাত্র ছিলেন। কলকাতা বিশ্ববিদ্যালয়ে স্নাতকোত্তরের পর অনিল শীলের তত্ত্বাবধানে গবেষণা করে আসেন কেমব্রিজ বিশ্ববিদ্যালয় থেকে। 
পিএইচডি করার পর তিনি সহকারী অধ্যাপক হিসাবে কলকাতার ইন্ডিয়ান ইনস্টিটিউট অফ ম্যানেজমেন্টে এক বছর অধ্যাপনা করেন। এরপর কলকাতার প্রেসিডেন্সি কলেজের ইতিহাস বিভাগে রিড়ার (১৯৭৫ - ১৯৮২) এবং পরে অধ্যাপক (১৯৮২ - ২০০৬ ) হন। কলেজের ইতিহাসে একমাত্র তিনিই ছিলেন দীর্ঘ সময়ের অধ্যাপক। এরপর ২০০৬ খ্রিস্টাব্দ হতে ২০১১ খ্রিস্টাব্দ পর্যন্ত তিনি বিশ্বভারতী বিশ্ববিদ্যালয়ের উপাচার্য ছিলেন।
আলী মালাকুতি

আলী মালাকুতি (, হলেন ইরানের কোম শহরে আজারবাইজানি মোসলেম মালাকুতি পরিবারে জন্মগ্রহণকারী একজন ইরানি শিয়া ধর্মগুরু ও রাজনীতিবিদ। তিনি পূর্ব আজারবাইজান বিশেষজ্ঞ পরিষদের ৫ম সদস্য। মালাকুতি ৬৮৮৭০০টি ভোটে সদস্যপদ অর্জন করেন।
মুরাবিত আল-হাজ্জ

মুহাম্মদ ওলদ ফাহফু আল-মাসুমি (১৯১৩ - ১৭ জুলাই ২০১৮ ), (আল-মুরাবিত আল-হাজ্জ বা আল-হাজ্জ ওলদ ফাহফু নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।
২০১৬ সালে তিনি দ্য রয়েল ইসলামিক স্ট্র্যাটেজিক স্টাডিজ সেন্টার কর্তৃক '৫০০জন সর্বাধিক প্রভাবশালী মুসলমান'-এর মধ্যে একজন নির্বাচিত হয়েছিলেন। 
তার পুরো নাম ছিল মরিয়ম বিনতে মুহাম্মদ আল-আমিন ওলদ মুহাম্মদ আহমদ বুওয়াইবা (মৃত্যু: ১৩ এপ্রিল ২০০৯)। তিনি মুরাবিত আল-হাজ্জ ওলদ ফাহফুর স্ত্রী ছিলেন।
ইবনে আশির

ইবনে আশির (১৫৮২- ১৬৩১ খ্রিঃ) (৯৯০ - ১০৪২ হিঃ) ইমাম ইবনে আশির নামে পরিচিত বা ইবনে আশির মরক্কোর ফেজ-এর মালিকি মাজহাব-এর বিশিষ্ট ফিকাহবিদ ছিলেন তার "মুর্শিদ আল-মু’ইন" ইসলামি বিশ্বের মালিকি গ্রন্থগুলির মধ্যে সর্বাধিক পরিচিত। এটি এখনও পুরো আফ্রিকা জুড়ে মাদ্রাসা এবং কুরআনিক স্কুলগুলিতে ব্যাপকভাবে পাঠ এবং মুখস্থ করা হয়।
ক্বারী গোলাম রসুল

ক্বারী গোলাম রসুল (১৯৩৫ - ২০১৪) একজন পাকিস্তানি ক্বারী এবং একজন ইসলামি পণ্ডিত ছিলেন।
তিনি ১৯৩৩ সালে লাহোরের সালামতপুরায় জন্মগ্রহণ করেছিলেন। তিনি বিখ্যাত মাদ্রাসা দারুল উলুম হিযবুল আহনাফ থেকে শিক্ষা লাভ করেছিলেন। তিনি ক্বারী আবদুল মালিকের কাছ থেকে ক্বিরাত শিখেছিলেন এবং পরবর্তীতে অনন্য গুণাবলীর কারণে বিশ্বজুড়ে বিখ্যাত হয়েছিলেন। তিনি রাষ্ট্রপতি পুরস্কার ছাড়াও অসংখ্য পুরস্কারে ভূষিত হন। তিনি পিটিভি এবং রেডিও পাকিস্তানে ৫০ বছরেরও বেশি সময় ধরে কুরআন তেলাওয়াত করেছিলেন।
তিনি জামিয়া নিজামিয়ায়ও শিক্ষকতা করেন এবং পরবর্তীতে তিনি নিজের পাঁচটি মাদ্রাসা প্রতিষ্ঠা করেন। তিনি শাহ আহমদ নূরানী এবং আবদুল সাত্তার খান নিয়াজির ঘনিষ্ঠ বন্ধু ছিলেন।
তিনি ২০১৪ সালের ৯ মার্চ লাহোরে মারা যান।
আলাউদ্দীন আলী শাহ

আলাউদ্দীন আলী শাহ (; ১৩৩৮–১৩৪২) ছিলেন বাংলায় লখনৌতির এক স্বাধীন সুলতান। তিনি ছিলেন বেঙ্গল সুলতানিয়ার শেষ প্রতিষ্ঠাতা শামসুদ্দিন ইলিয়াস শাহের পালক ভাই।
আলাউদ্দীন আলী শাহের জন্ম হয়েছিল তুরস্ক-পার্সিয়ানের এক ঐতিহ্যবাহী সম্ভ্রান্ত এক মুসলিম পরিবারে যা দক্ষিণ এশিয়ায় প্রসারিত হয়েছিল। তিনি উত্তর ভারতের দিল্লি শহরে সুলতান ফিরুজের অধীনে কাজ করেছিলেন। পরে দিল্লি থেকে বহিষ্কার হওয়ার পরে আলী বাংলায় চলে আসেন যেখানে তিনি লখনৌতির রাজ্যপাল কাদের খানের আরিজ-ই-মুমালিক (সেনা প্রশাসক) হিসাবে কাজে যোগদান করেছিলেন। বাহরাম খানের মৃত্যুর পর ফখরুদ্দীন মুবারক শাহ এবং হাজী ইলিয়াস ১৩৩৮ খ্রিস্টাব্দে যথাক্রমে সোনারগাঁওএ স্বাধীন এবং সাতগাঁও এর সর্বময় শাসনকর্তা হন। এভাবে বাংলা তিন ভাগে বিভক্ত হয় এবং সেখানে ফখরউদ্দীন, ইলিয়াস এবং আলী শাহ যথাক্রমে সোনারগাঁও, সাতগাঁও ও লখনৌতি শাসন করতে থাকেন। যেহেতু রাজনৈতিক গুরুত্বের প্রেক্ষাপটে লখনৌতির বিশেষ মর্যাদা ছিল, সেহেতু এ তিনজনের মধ্যে ত্রিপক্ষীয় যুদ্ধ শুরু হয়। ইবনে বতুতা তাঁর এবং ফখরুদ্দীন শাহের মধ্যে লড়াইকে তিক্ত হিসাবে বর্ণনা করেছেন। প্রায় তিন বছরের শাসনকালে তিনি তার রাজধানী লখনৌতি থেকে হজরত পান্ডুয়ায় স্থানান্তরিত করেন।
১৩৪২ সালে শামসুদ্দিন ইলিয়াস শাহের বিরুদ্ধে যুদ্ধে তিনি পরাজিত হন এবং নিহত হন।
অন্নদাসুন্দরী ঘোষ

অন্নদাসুন্দরী ঘোষ (১৮৭৩―২০ জুলাই, ১৯৫০) একজন বাঙালি মহিলা কবি। তিনি স্বাধীনতা সংগ্রামী শান্তিসুধা ঘোষের মাতা।
বাকেরগঞ্জের রামচন্দ্রপুর গ্রামে জন্মগ্রহণ করেন তিনি। তাঁর পিতা মোহনচন্দ্ৰ গুহ ও স্বামী শিক্ষাবিদ, ব্রজমোহন কলেজের অধ্যাপক ক্ষেত্ৰনাথ ঘোষ। শৈশবকাল থেকে সাহিত্যে অনুরক্তা ছিলেন। ১৯-২০ বছর বয়সে কবিতা লেখা শুরু করেন। তাঁর ইতস্তত বিক্ষিপ্ত কবিতাসমূহ তাঁর জ্যেষ্ঠপুত্ৰ অধ্যাপক দেবপ্ৰসাদ ঘোষ সংগ্রহ করে "কবিতাবলী" নামে একখানি গ্ৰন্থ প্রকাশ করেন ১৯৪০ সালে। কবিতাগুলি সামাজিক পারিবারিক, ব্যক্তিগত ও দেশপ্রেমমূলক শ্রেণীর অন্তর্ভুক্ত।
হায়দর গাজী

হায়দর গাজী () ছিলেন সোনারগাঁও ও লখনৌতির সুলতানিয়ার অধীনে শ্রীহট্টের দ্বিতীয় উজির। এর আগে তিনি শাহ জালাল এর সাথে ১৩০৩ সালে শ্রীহট্ট বিজয়তে অংশ নিয়েছিলেন।
ইয়েমেনের হজরমউত দিকে শাহ জালালের অভিযানের সময় শাহ জালালের সাথে হায়দররের দেখা হয় এবং হায়দর তার যাত্রায় তার সাথে যোগ দিয়েছিলেন। তবে মধ্যপ্রাচ্যে হায়দার ঠিক কোথায় ছিলেন তা জানা যায়নি। তার আসল নাম নিয়ে কিছুটা বিতর্ক রয়েছে। সৈয়দ মুর্তাজা আলী বলেন যে তাঁর নাম ছিল সাঈদী আল-হোসেনী, অন্যান্য সূত্রগুলিতে সাঈদ আল-হোসেনী এবং সাঈদ আল-হাসানী কথা উল্লেখ করা হয়েছে।
শাহ জালালকে সুলতান শামসুদ্দিন ফিরোজ শাহ কর্তৃক রাজা গৌড় গোবিন্দের বিরুদ্ধে শ্রীহট্ট বিজয় লাভের জন্য ডেকে আনা হওয়ার পরে হায়দর ও অন্যান্য সঙ্গীরা তাঁর সাথে যোগ দিয়েছিলেন।
শ্রীহট্টের উজির সিকান্দর খান গাজীর ওফাতের বাদে শ্রীহট্ট সরদারীহীন হয়ে পড়ে। শাহ জালাল তখন হায়দর গাজীকে শ্রীহট্টের উপরে কাজ করার জন্য দ্বিতীয় উজির নিযুক্ত করেছিলেন। হায়দরের শাসনকাজ কতকাল ছিল তা অজানা তবে ইতিহাসবিদরা অনুমান করেন যে শাহ জালালের ওফাতের কিছু বাদে ১৩৪৬ সালে পর্যন্ত তিনি উজীরী করেছেন। শ্রীহট্টের পরবর্তী পরিচিত উজির ছিলেন ১৪৪০ সালে মুকাবিল খান।
শ্রীহট্টে তাঁর উজীরীর বাদে, হায়দর সোনারগাঁও চলে আসেন যেখানে তিনি তাঁর সারা জীবন কাটিয়েছিলেন। তাঁর মাজারটি সোনারগাঁয়ে (ঢাকা বিভাগে) রয়ে গেছে।
হায়দর গাজীর বংশধর শেখ আলী শের বাঙ্গালী একটি বই লিখেছিলেন () যার মাঝে শ্রীহট্ট বিজয়ের প্রথম লিখিত ইতিহাস পাওয়া যায়।
সিকান্দর খান গাজী

সিকান্দর খান গাজী () ছিলেন সোনারগাঁও ও লখনৌতির সুলতানিয়ার অধীনে সিলেটের প্রথম উজির। এর আগে তিনি শাহ জালাল এর সাথে ১৩০৩ সালে শ্রীহট্টর বিজয়তে অংশ নিয়েছিলেন। প্রাথমিকভাবে ফার্সী পান্ডুলিপি এবং শাহ জালাল সম্পর্কিত শিলালিপিতে সিকান্দর খান গাজীর নামও যুদ্ধের সেনাপতি হিসাবে তুলে ধরেছিল।
সিকান্দর খান গাজীর মামা ছিলেন লখনৌতির সুলতান শামসুদ্দিন ফিরোজ শাহ। তিনি তুরুক-ফার্সী ঐতিহ্য অনুসরণ করতেন এবং বরাবর বাংলায় প্রবেশ করেছিলেন।
সিকান্দর খান গাজী বদরপুরের সুরমা, বরাক এবং কুশিয়ারা নদীর সংযোগস্থলে মাছ ধরার জন্য সফর করার সময় নৌকায় ডুবে যান এবং তাঁর লাশ কখনও পাওয়া যায়নি। এ কারণে তাকে ইসলামে একজন শহীদ হিসাবে অখ্যা দেয়া হয়েছে। তার বাদে শাহ জালাল নিজে হায়দর গাজীর নিয়োগ করেছিলেন শ্রীহট্টের দ্বিতীয় উজির হিসাবে। এটি ধারণা করা হয় যে খানের মৃত্যু ১৩৪৬ সালের আগে হয়েছিল যা শাহ জালালের মৃত্যুর বছর ছিল। শাহ জালালের জীবনী, তারিক-ই-জালালির একটি কবিতা পাওয়া গেছে যাতে ঘটনার উল্লেখ রয়েছে।
হীরা স্কুল ও কলেজ

পাকিস্তানের হীরা স্কুলগুলি পাকিস্তানের জামায়াত-ই-ইসলামির অর্থয়ানে একটি ইসলামিক স্কুল ব্যবস্থা। যা পাকিস্তান জুড়ে ২১৫ টিরও বেশি স্কুল এবং ১০ টি কলেজ পরিচালনা করে। এটি হীরা ন্যাশনাল এডুকেশন ফাউন্ডেশন পরিচালিত একটি সর্বজনীন শিক্ষা প্রকল্প। এটি ১৯৯০ সাল থেকে পরিচালিত শিক্ষাক্ষেত্রে কর্মরত একটি বেসরকারি, অলাভজনক এবং অসাম্প্রদায়িক সংস্থা।
প্রকল্পটি পাকিস্তানের জামায়াত-ই-ইসলামির আর্থিক সহায়তায় পরিচালিত হয়। কাশ্মীর, ফাটা এবং গিলগিত-বালতিস্তান- সহ পাকিস্তানের চারটি প্রদেশেই এই সংস্থার শাখা রয়েছে। এই স্কুল ব্যবস্থায় প্রাক বিদ্যালয় থেকে শুরু করে মাধ্যমিক পর্যায়ের শিক্ষা পর্যন্ত পরিচালনা করে। মাধ্যমিক স্কুল সার্টিফিকেট পাঠক্রমটিও এটি পরিচালনা করে। হীরা স্কুলগুলি নিম্ন আয়ের শিক্ষার্থীদের ভর্তি হওয়ার সুযোগ দেওয়ার জন্য এর টিউশন ফি কম।
পাকিস্তানের জামায়াত-ই-ইসলামির শিক্ষক শাখার পাকিস্তান তানজিম-ই-আসাতিজা (পাকিস্তানের শিক্ষক সমিতি) ১৯৯০ এর দশকের শেষদিকে হীরা শিক্ষামূলক প্রকল্পটি চালু করেছিল।
এটি সারা দেশের ২১৫টি স্কুল এবং ১০টি কলেজ পরিচালনা করে। এই ব্যবস্থায় ২,০৪৫ জন পুরুষ এবং ১,৪১৫ জন মহিলা শিক্ষক রয়েছেন। যারা ৩২,০০০ পুরুষ এবং ২৮,৭০০ জন মহিলা শিক্ষার্থীদের শিক্ষা প্রদান করে।
হীরা এডুকেশনাল ফাউন্ডেশন সমস্ত শাখা পরিচালনা করে, পাঠ্যক্রম উন্নত করে, শিক্ষকদের প্রশিক্ষণ দেয় এবং বিদ্যালয়গুলো পরিদর্শন করে।
হীরা স্কুলগুলি পাকিস্তানের ইসলামিক এবং সাংস্কৃতিক মূল্যবোধ মেনে চলে 
পাঠ্যক্রমটি অ্যাসোসিয়েশন ফর একাডেমিক কোয়ালিটি (এএফএকিউ) দ্বারা তৈরি করা হয়েছে এবং এএএফএকের সান সিরিজ এবং এএফএকিউর ইকবাল সিরিজের পাঠ্যপুস্তক অন্তর্ভুক্ত করা হয়েছে।
২০২১ পাকিস্তান ক্রিকেট দলের ওয়েস্ট ইন্ডিজ সফর

পাকিস্তান ক্রিকেট দল দুইটি টেস্ট ক্রিকেট এবং চারটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুলাই থেকে আগস্ট ২০২১-এ অনুষ্ঠিত হয়।
সালাম ফাউন্ডেশন

সালাম ফাউন্ডেশন বা সালাম একাডেমি মার্কিন যুক্তরাষ্ট্রের টেক্সাস অঙ্গরাজ্যের রিচার্ডসনে অবস্থিত একটি ইসলামি প্রাক কিন্ডারগার্টেন-উচ্চ বিদ্যালয়। এটি ২০০৩ সালে একটি খণ্ডকালীন বিদ্যালয় হিসাবে প্রতিষ্ঠিত হয়েছিল এবং ২০০৮ সালের শুরুর দিকে একটি পূর্ণকালীন বিদ্যালয় হিসেবে মর্যাদা পায়। ২০১৪ সালের তথ্যমতে এতে ৩১৫ জন ছাত্র পড়াশোনা করে, যার ৯০% দক্ষিণ এশীয়, ৫% আরব, এবং ৫% অ-হিস্পানিক সাদা, হিস্পানিক এবং কৃষ্ণাঙ্গ ছিল।
এটি ৫০১(সি)(৩)-এর আওতাধীন একটি সংস্থা। ইসলামি স্কুল হিসেবে এটি যুক্তরাষ্ট্রের COGNIA (AdvancED)-এর স্বীকৃতিপ্রাপ্ত, এই শিক্ষাপ্রতিষ্ঠানে দ্বৈত ক্রেডিট প্রোগ্রাম চালু আছে। শিক্ষার্থীরা উচ্চ মাধ্যমিক পর্যায়ে গেলে তারা ডালাসের রিচল্যান্ড কলেজের আওতাধীন এই ক্রেডিট পাবার যোগ্য হয়, যা পরে যেকোনো বিশ্ববিদ্যালয়ের ভর্তির জন্য ক্রেডিটে স্থানান্তর করা যায়।
সালাম ফাউন্ডেশন একটি বেসরকারি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে।
ডালাস অঞ্চলে তাদের পূর্ণকালীন 'ডে-কেয়ার' সেবা চালু আছে।
অস্টিন পিস একাডেমি

অস্টিন পিস একাডেমি (এপিএ ) মার্কিন যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে। ২০১৬ সালের তথ্যমতে এর শিক্ষার্থীরা ১৯ টি জাতীয়তা থেকে এসেছে। ১৯৯৭ সালে ওয়েস্ট ক্যাম্পাসে প্রাক কিন্ডারগার্টেন শিক্ষা কার্যক্রম শুরু হয় পরে সেটা ১৯৯৯ সালে বর্তমান অবস্থানে স্থানান্তরিত হয়। ২০০৩ সালে স্কুলটিকে বর্তমান নামে নামকরণ করা হয়।
অস্টিনের মুসলিম সম্প্রদায় অস্টিন পিস একাডেমি প্রতিষ্ঠা করে। স্কুলে ভর্তি হওয়া শিক্ষার্থীদের মনকে উদ্দীপিত করার গুরুত্বপূর্ণ চ্যালেঞ্জ মোকাবেলা করার জন্য এবং একই সাথে তাদের ইসলামিক পরিচয়, ঐতিহ্য এবং অনুশীলনগুলি সংরক্ষণ করতে একাডেমিটি প্রতিষ্ঠা করা হয়।
১৯৯৭ সালে অস্টিন পিস একাডেমি অস্টিনের প্রথম ইসলামিক স্কুল হিসাবে প্রতিষ্ঠা করা হয়। প্রায় ষোল জন শিক্ষার্থী নিয়ে একটি ছোট ভবনে একাডেমিটি প্রতিষ্ঠিত হয়। প্রাথমিকভাবে প্রতিষ্ঠানটির নাম দেওয়া হয়েছিল পিস এলিমেন্টারি স্কুল। উদ্বোধনী বছরে প্রতিষ্ঠানটিতে প্রাক কিন্ডারগার্টেন থেকে কিন্ডারগার্টেন পর্যন্ত পাঠ্যক্রম চালু করা হয়েছিল। ১৯৯৭ সালে প্রতিষ্ঠানটি তার বর্তমান অবস্থানে ৫১১০ মনোর রোডে স্থানান্তরিত হয়।
২০০৩ সালে প্রতিষ্ঠানটি অস্টিন পিস একাডেমি নামে নামকরণ করা হয়েছিল। যা প্রাক-স্কুল থেকে দ্বাদশ শ্রেণী পর্যন্ত শিক্ষার্থীদের শিক্ষা প্রদান করে। প্রতিষ্ঠানে বিভিন্ন জাতির শিক্ষার্থী রয়েছে। শিক্ষার্থীরা ১৯ টি জাতীয়তা থেকে এসেছেন।
২০০৫ সালের নভেম্বরে অস্টিন পিস একাডেমি সাউদার্ন অ্যাসোসিয়েশন অফ কলেজিজ এবং স্কুল (এসএসিএস) দ্বারা স্বীকৃতি প্রার্থিতার অনুমোদন পায়।
২০০৭ সালের এপ্রিল মাসে, সাউদার্ন অ্যাসোসিয়েশন অফ কলেজিজ অ্যান্ড স্কুলস (এসএসিএস) অস্টিন পিস একাডেমিকে অনুমোদনের জন্য সুপারিশ করেছিল। ২০০৭ সালের ডিসেম্বরে এসএসিএসের বার্ষিক সভায় অস্টিন পিস একাডেমি এর স্বীকৃতি লাভ করে।
২০১৬ সালে নিচ অস্টিন পিস একাডেমিকে অস্টিন অঞ্চলের ২য় সেরা বেসরকারি কে -১২ স্কুলে স্থান দেয়।
অরুমবক্কম

অরুমবক্কম দক্ষিণ ভারতের তামিলনাড়ু রাজ্যের চেন্নাই জেলার পশ্চিম দিকে অবস্থিত একটি লোকালয়। প্রাথমিকভাবে এটি আবাসিক অঞ্চল হলেও অর্থনৈতিকভাবে যথেষ্ট উন্নত। এখানেই রয়েছে ডি জি ভি কলেজ। এখানে অবস্থিত চেন্নাই বোতলিং কোম্পানি, বা বহুলভাবে গোল্ড স্পট কোম্পানি বর্তমানে গাড়ির এজেন্সিতে পরিণত হয়েছে। এই লোকালয়কে বেষ্টন করে রয়েছে কোয়মবেড়ু, আমাইন্দকরাই, সেনাইনগর ও আন্নানগর। এছাড়াও এখানে রয়েছে ৫০০ বছর পুরাতন বরদরাজ পেরুমাল মন্দির।
সম্প্রতি তামিলনাড়ু দূষণ নিয়ন্ত্রণ পর্ষদ (বা টিএনপিসিপি)-এর দপ্তর এখানে গঠিত হয়। চেন্নাই মেট্রো রেল লিমিটেড অরুমবক্কমে দক্ষিণ এশীয় গেমস ক্ষেত্রের বিপরীতে পাইল ফাউন্ডেশন ওয়ার্ক শুরু করেছে। পূর্বতন ডেপুটি মুখ্যমন্ত্রী এম. কে. স্ট্যালিন এই প্রকল্পের সূত্রপাত করেন। এখানে রয়েছে রাজ্য ভারতের নির্বাচন কমিশনের রাজ্যস্তরে তামিলনাড়ু নির্বাচন কমিশনের সদরটি সিএমবিটি এর বিপরীতে অবস্থিত।
অঞ্চলটি কৈষিক জলে পরিপূর্ণ। স্থানীয়দের মতামত অনুযায়ী ১৯৬০ অবধি অরুমবক্কম ছিল আমচাষের জমি। এটি বর্তমানে চেন্নাই মধ্য লোকসভা কেন্দ্রের অন্তর্গত। নীচু জমি হওয়ার ১৯৯০ এর দশকের শেষ পর্যন্তও প্রায় সময়ে বৃষ্টিতে জলমগ্ন থাকত, পরে নিকাশী ব্যবস্থার উন্নতিসাধন হয়।
কূবম নদীর দক্ষিণ তীরে ইভি আর রোড ও মুম্বাই হাইওয়ে সংলগ্ন এই লোকালয়টিতে সরাসরি কোনো মেট্রো স্টেশন না থাকলেও তিনদিক ঘিরে রয়েছে চেন্নাই মেট্রোর সবুজ লাইনের সাতটি স্টেশন। এগুলি হলো; সেনায়নগর, আন্নানগর পূর্ব, আন্নানগর টাওয়ার, তিরুমঙ্গলম, কোয়মবেড়ু, সিএমবিটি ও অরুমবক্কম মেট্রো স্টেশন। নিকটবর্তী রেলস্টেশনটি হলো নুঙ্গমবক্কম রেলওয়ে স্টেশন।
মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন

মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন () একটি উচ্চশিক্ষা প্রতিষ্ঠান, যাকে সাধারণভাবে রাশিয়ার সবচেয়ে অভিজাত বিশ্ববিদ্যালয় হিসেবে গণ্য করা হয়। এটি রাশিয়াসহ মধ্য ও পূর্ব ইউরোপের সেরা বিশ্ববিদ্যালয়গুলির একটি হিসেবে পরিগণিত হয়। এছাড়া এটি একটি চিন্তাকেন্দ্রের ভূমিকাও পালন করে। প্রতিষ্ঠানটি দলগত কাজ, বিশ্লেষণী চিন্তা, সমালোচনামূলক যুক্তিপাত ও কৌশলগত পরিকল্পনার উপর ভিত্তি করে এর প্রশিক্ষণ পদ্ধতিগুলি প্রয়োগের জন্য সুপরিচিত।
মার্কিন পররাষ্ট্রমন্ত্রী হেনরি কিসিঞ্জার এই প্রতিষ্ঠানটিকে "রাশিয়ার হার্ভার্ড বিশ্ববিদ্যালয়" আখ্যা দিয়েছিলেন, কেননা এখানে রাশিয়ার বহুসংখ্যক রাজনৈতিক, অর্থনৈতিক ও বুদ্ধিবৃত্তিক অভিজাত শ্রেণীর ব্যক্তিরা শিক্ষালাভ করেন। বর্তমানে এই বিশ্ববিদ্যালয়ে ভর্তিকৃত ছাত্রের হার সমগ্র রাশিয়ার মধ্যে সর্বনিম্ন এবং একই সাথে ভর্তির জন্য পরীক্ষায় প্রয়োজনীয় নম্বরের পরিমাণ রাশিয়ার সর্বোচ্চ। "ফোর্বস রাশিয়া" সাময়িকীর মতে রাশিয়ার রাজনৈতিক অভিজাত শ্রেণীর সদস্য ও প্রতিনিধিদের মধ্যে সর্বোচ্চ সংখ্যক ব্যক্তির মাতৃশিক্ষাপ্রতিষ্ঠান হল এই বিশ্ববিদ্যালয়।
মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন ১৮টি প্রধান গবেষণাক্ষেত্রে বহুসংখ্যক শিক্ষা কর্মসূচির ব্যবস্থা করে থাকে। এদের মধ্যে আছে আন্তর্জাতিক সম্পর্ক, আঞ্চলিক গবেষণা, রাষ্ট্রবিজ্ঞান, শাসন, কূটনীতি, বিশ্ব অর্থনীতি, আইন, সাংবাদিকতা, আন্তর্জাতিক বাণিজ্য, ব্যবস্থাপনা, শক্তি সংক্রান্ত গবেষণা, ভাষাবিজ্ঞান ও পরিবেশবিদ্যা। এছাড়া এখানে ব্যবসায় প্রশাসনে স্নাতকোত্তর ও নির্বাহী ব্যবসায় প্রশাসনে স্নাতকোত্তর শিক্ষাক্রমের বন্দোবস্ত আছে। এখানে প্রতি শিক্ষাপর্বে ৫৩টি ভাষার উপরে শিক্ষাপ্রদান করা হয়, যা বিশ্বের যেকোনও উচ্চশিক্ষায়তনিক প্রতিষ্ঠানের জন্য সর্বোচ্চ।
দূরশিক্ষণ ও ডিজিটাল প্রযুক্তির উপরেও বিশ্ববিদ্যালয়টি জোর দেওয়া শুরু করেছে। ২০১৬ সাল থেকে এটি কোর্সেরা নামক ভিত্তিমঞ্চে তাদের দূরশিক্ষণ পাঠক্রমগুলি যন্ত্রে ধারণ করে প্রকাশ করতে শুরু করে। ২০২০ সালের হিসাব অনুযায়ী কোর্সেরা-তে বিশ্ববিদ্যালয়টির অধাপকদের দ্বারা সৃষ্ট ২০টি পাঠক্রম বা কোর্স বিদ্যমান ছিল। প্রতিষ্ঠানটি তার শিক্ষাদান প্রক্রিয়াতে একটি ইলেকট্রনীয় শিখন ব্যবস্থাপনা ব্যবস্থা (Electronic Learning Management System) অঙ্গীভূত করেছে। এছাড়া মুডল ও স্তেপিক নামক ভিত্তিমঞ্চগুলিও ব্যবহৃত হয়।
মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তনটির তিনটি প্রাঙ্গণ বা ক্যাম্পাস আছে। একটি মস্কো নগরীতে, দ্বিতীয়টি মস্কো প্রশাসনিক অঞ্চলে এবং তৃতীয়টি উজবেকিস্তানের রাজধানী তাশখন্দে। এছাড়া সুইজারল্যান্ডের জেনেভা নগরীতে আইনবিদ্যা বিষয়ে এটির একটি শিক্ষাকেন্দ্র আছে। বর্তমানে বিশ্বের প্রায় ৭৪টি দেশের আনুমানিক ১০ হাজার ছাত্র এখানে পড়াশোনা করে। আন্তর্জাতিক ছাত্রছাত্রীরা মোট ছাত্রছাত্রীর প্রায় ১৬%।